ພະສັນຕະປາປາ ແຟຣນຊິສ ມຸ້ງໜ້າສູ່ ຟີລາແດລເຟຍ ເພື່ອມ້ວນທ້າຍ ການຢ້ຽມຢາມ ສະຫະລັດ
ພະສັນຕະປາປາແຟຣນຊິສ ສະເດັດໄປນະຄອນ Philadelphia ລັດ Pennsylvania ໃນວັນເສົາມື້ນີ້ ເພື່ອມ້ວນທ້າຍ ການຢ້ຽມຢາມ ສະຫະລັດ.
ພະສັນຕະປາປາແຟຣນຊິສຈະສະເດັດໄປນະຄອນ Phila- delphia ໃນລັດ Pennsylvania ໃນວັນເສົາມື້ນີ້ ຊຶ່ງເປັນ ບ່ອນຢຸດແວ່ແຫ່ງທີສາມ ໃນການ ເດີນທາງມາຢ້ຽມຢາມ ສະຫະລັດ ທີ່ຮວມທັງການເຈລະຈາຫາລືກັບປະທານາ ທິບໍດີບາຣັກ ໂອບາມາ ການກ່າວຄຳປາໄສຕໍ່ລັດຖະສະ ພາແລະການປະກອບພິທີທາງສາສະໜາ ຢູ່ Madison Square Garden ທີ່ມີຊື່ສຽງໃນນະຄອນນິວຢອກ ທີ່ນະຄອນ Philadelphia ພະສັນຕະປາປາ ແຟຣນຊິສ ຈະຈັດພິທີສູດມົນພາວະນາ ຢູ່ທີ່ພະວິຫານນັກບຸນ Peter ແລະ Paul ສະເດັດໄປຢ້ຽມຢາມສະ ໜາມຫຼວງເອກກະ ລາດ ແລະເຂົ້າຮ່ວມບຸນສະຫຼອງຄອບຄົວ ພະອົງໄດ້ມ້ວນທ້າຍການສະເດັດຢ້ຽມຢາມນະຄອນນິວຢອກໃນວັນສຸກວານນີ້ ດ້ວຍພິທີ ສູດມົນພາວະນາທີ່ມີຜູ້ເຂົ້າຮ່ວມປະມານ 20,000 ຄົນ ໃນການເທດສະໜາຂອງພະອົງນັ້ນ ພະສັນຕະປາປາແຟຣນຊິສຊົງກ່າວວ່າ ຜູ້ຄົນຂອງ ພະຜູ້ເປັນເຈົ້າ ໄດ້ຖືກຮຽກໃຫ້ໄຕ່ຕອງພິຈາລະນາ ເບິ່ງແສງສະຫວ່າງ ອັນຍິ່ງໃຫຍ່ກ່ຽວ ກັບການມີໜ້າຂອງພະຜູ້ເປັນເຈົ້າຢູ່ໃນໝູ່ພວກເຂົາເຈົ້າ ພິທີທາງສາສະໜາໄດ້ມ້ວນທ້າຍມື້ທີ່ເຕັມໄປດ້ວຍກິດຈະການຕ່າງໆແບບບໍ່ໄດ້ຢູ່ໄດ້ເຊົາ ໃນນະຄອນນິວຢອກ ພະອົງໄດ້ຊົງຮຽກຮ້ອງ ໃຫ້ພວກທີ່ໄປຮ່ວມ ປະຕິເສດຕໍ່ການໝົກ ມຸ່ນຫຼືໃຫ້ຄວາມສົນໃຈແຕ່ຕົນເອງແລະຈົດຈຳພວກທີ່ຂັດສົນຂາດ ແຄນ ຝູງຊົນເປັນຈຳນວນຫຼວງຫຼາຍໄດ້ພາກັນຕ້ອນຮັບພະສັນຕະປາປາ ທີ່ມີພະຊົນ 78 ປີ ທີ່ ຊົງປະທັບເທິງລົດຂອງພະອົງຜ່ານສວນ Central Park ໃນຂະນະທີ່ພະອົງຊົງໂບກມື ໃຫ້ແກ່ຫຼາຍພັນຄົນທີ່ພາກັນຮ້ອງເຊຍແລະຕົບມື ກ່ອນພິທີ ທາງສາສະໜາ ກ່ອນໜ້ານັ້ນ ພະອົງກໍໄດ້ສະເດັດໄປຢ້ຽມຢາມໂຮງຮຽນ Our Lady Queen of Angels ທີ່ຄຸ້ມ Harlem ຕາເວັນອອກ ຢູ່ທີ່ໂຮງຮຽນ ພະອົງກໍໄດ້ໂອ້ລົມກັບພວກນັກຮຽນເປັນພາສາສະເປນ ຊົມໂຄງ ການຕ່າງໆ ຂອງພວກເຂົາ ແລະບອກພວກນັກຮຽນວ່າ ໂຮງຮຽນສາມາດເປັນ ເຮືອນຫຼັງທີສອງໄດ້ ໃນຕອນເຊົ້າວັນສຸກວານນີ້ ໃນການກ່າວຄຳປາໄສຕໍ່ສະມັດໃຫຍ່ສະຫະປະຊາຊາດນັ້ນ ພະສັນຕະປາປາແຟຣນຊິສ ຊົງແນະນຳໃຫ້ບັນດາປະທານາທິບໍດີ ແລະນາຍົກລັດຖະມົນ ຕີຂອງປະເທດຕ່າງໆ ສະແດງຄວາມເປັນຜູ້ນຳໃນການ ຮັບມືກັບການປ່ຽນແປງຂອງດິນ ຟ້າອາກາດ ແລະຄວາມທຸກຍາກ ແລະໃຫ້ການ ປົກປ້ອງຄຸ້ມຄອງພວກອົບພະຍົບທີ່ພາ ກັນຫລົບໜີບັນຫາຂັດແຍ້ງຕ່າງໆ